
Mellékletek: Szakmai és pénzügyi beszámoló
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. május 12-én tartandó munkaterv szerinti ülésére

5. napirendhez

Tárgy: A Faluszolga Kft. 2010. évi szakmai és pénzügyi beszámolója
Tisztelt Képviselő-testület!

A helyi önkormányzatokról szóló 1990. évi LXV. törvény (Ötv.) 8. § (1) bekezdése szerint a települési önkormányzat feladata a helyi közszolgáltatások körében különösen: a településfejlesztés, a településrendezés, az épített környezet védelme, a lakásgazdálkodás, a vízrendezés és vízelvezetés, csatornázás, köztemető fenntartása, a helyi közutak és közterületek fenntartása, a köztisztaság és településtisztaság biztosítása, stb., illetve a (4) bekezdés alapján köteles gondoskodni az egészséges ivóvízellátásról. 
Az Ötv.-ben meghatározott feladatok jó részét Sülysáp Nagyközség Önkormányzata az általa 1993-ban alapított gazdasági társaság révén látja el, így a Képviselő-testület a képviselő-testületi ülés keretében nem mint tulajdonos, hanem mint szolgáltatást igénybe vevő tárgyalja meg a beszámolót.

A társaság tevékenysége igen széleskörű, az intézményi karbantartástól a közterületek, közutak karbantartásáig, illetve az Önkormányzatnál felmerülő egyéb igényekig, feladatokig.

A feladatellátás anyagi fedezete több részből tevődik össze, egyrészt a meghatározott feladatokra átadott pénzeszközből és az üzemeltetésre átadott vagyon bevételéből, illetve a Kft. egyéb lakossági szolgáltatásokat is ellát (pl. szennyvízszállítás), melyből saját bevétele keletkezik.

A feladatellátáshoz szükséges eszközök egy része az Önkormányzat tulajdonát képezi, melyek üzemeltetésre átadásra kerültek, illetve a gazdasági társaság saját eszközállománya biztosítja. 
A beszámoló, illetve az ahhoz csatolt mérleg és eredmény-kimutatás bemutatja a Kft. gazdálkodását, mely a 2010. évben pozitív eredménnyel zárult. Kérem a beszámoló szíves elfogadását.

…/2011. (V. 12.) ÖKT határozati javaslat

Sülysáp Nagyközség Önkormányzatának Képviselő-testülete a Faluszolga Kft. 2010. évi szakmai és pénzügyi beszámolóját elfogadja.  

Határidő: azonnal
Felelős: polgármester

Sülysáp, 2011. május 5.

Horinka László s.k.  


polgármester
Láttam!
Sülysáp, 2011. május 5.
Tóth Krisztina s.k.  

